ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Αντικατάσταση Αντιπροέδρου και μέλους του Διοικητι¬ 
κού Συμβουλίου της Εταιρείας «ΚΑΤΑΣΤΗΜΑΤΑ 
ΑΦΟΡΟΛΟΓΗΤΩΝ ΕΙΔΩΝ Α.Ε.». 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός της μηνιαίας εισφοράς Κλάδου Ασθένειας 
του Ταμείου Ασφαλίσεως Εμπόρων για τους μέχρι 
31.12.1992 ασφαλισμένους. 2 

Καθορισμός της μηνιαίας εισφοράς Κλάδου Ασθένειας 
του Ταμείου Προνοίας Δικηγόρων θεσ/νίκης για 
τους μέχρι 31.12.1992 ασφαλισμένους. 3 

Καθορισμός της μηνιαίας εισφοράς Κλάδου Ασθένειας 
του Ταμείου Προνοίας Δικηγόρων Πειραιώς για τους 
μέχρι 31.12.1992 ασφαλισμένους. .. 4 

Αύξηση των συντάξεων των συνταξιούχων του Ταμείου 
Συντάξεων Εφημεριδοπωλών και Υπαλλήλων Πρα¬ 
κτορείων Θεσσαλονίκης. 5 

Τροποποίηση καταστατικών διατάξεων του ΤΑΠ-ΙΛΤ. 
(άρθρα 42 και 43) . 6 

Χαρακτηρισμός των ηλεκτρονικών παιγνίων «ΜΙΝΙ 
ΒΑΠ» και «ϋΑΟΚ ΡΟΤ 200 ΜΙΝΙ ΘΑΜΕ». 7 

Σύσταση ιδίου Νομικού Προσώπου στο Δήμο Λεωνιδίου 
Ν. Αρκαδίας με την επωνυμία «Σχολική Επιτροπή 
Νηπιαγωγείων του Δήμου Λεωνιδίου». 8 

Σύσταση Νομικού Προσώπου στο Δήμο Τρίπολης Ν. 
Αρκαδίας με την επωνυμία «Αθλητικός Οργανισμός 
Δήμου Τρίπολης». .. 9 

Σύσταση ιδίου Νομικού Προσώπου στο Δήμο Κρωπίας 
Νομού Αττικής με το όνομα «Σχολική Επιτροπή 5ου 
Σ.Ε.Κ. (Σχολικό Εργαστηριακό Κέντρο) Αν. Αττι¬ 
κής».10 

Σύσταση ιδίου Νομικού Προσώπου με το όνομα «Κλει¬ 
στό Γ υμναστήριο Δήμου Κουφαλίων» Ν. Θεσσαλονί¬ 
κης. 11 


Σύσταση ιδίου Νομικού Προσώπου στην Κοινότητα Κα- 
λοχωρίου του Νομού θεσ/νίκης με το όνομα 
«ΠΝΕΥΜΑΤΙΚΟ ΚΕΝΤΡΟ ΚΑΛΟΧΩΡΙΟΥ Ο ΕΧΕ- 


ΔΩΡΟΣ».;.12 

Διορθώσεις σφαλμάτων 

Διόρθωση σφάλματος στη ΙΒ/2124/93 απόφαση 
ΥΠΕΠΘ. ...13 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Αντικατάσταση Αντιπροέδρου και μέλους του Διοικητικού 

Συμβουλίου της Εταιρείας «ΚΑΤΑΣΤΗΜΑΤΑ ΑΦΟΡΟ¬ 
ΛΟΓΗΤΩΝ ΕΙΔΩΝ Α.Ε.». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπδιμη: 

1. Τις διατάξεις της παραγράφου 2 του άρθρου 27 του 
Ν. 827/1978 «περί ρυθμίσεως θεμάτων και άλλων τινών 
διατάξεων» (ΦΕΚ 194/Α778). 

2. Τις διατάξεις του άρθρου 5 του Π. Δ/τος 86/1979 
«περί συστάσεως ιδιορρύθμου Ανωνύμου Εταιρείας 
κ.λ.π.» (ΦΕΚ 17/Α ), όπως τροποποιήθηκε και συμπληρώ¬ 
θηκε με το άρθρο 2 του Π. Δ/τος 489/1979 (ΦΕΚ 151/ 
Α’). 

3. Την αριθ. Υ 1847/1078399/1182/0001/7.8.92 
κοινή απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών (ΦΕΚ 525/Β7 
92). 

4. Το από 20.11.1992 Π.Δ. Διορισμός του Διοικητικού 
Συμβουλίου της Εταιρείας «ΚΑΤΑΣΤΗΜΑΤΑ ΑΦΟΡΟΛΟ¬ 
ΓΗΤΩΝ ΕΙΔΩΝ Α.Ε.» (ΦΕΚ 713/Β72.12.1992). 

5. Την από 1.3.1993 παραίτηση του Αντιπροέδρου του 
Διοικητικού Συμβουλίου της Εταιρείας «ΚΑΤΑΣΤΗΜΑΤΑ 
ΑΦΟΡΟΛΟΓΗΤΩΝ ΕΙΔΩΝ Α.Ε.» Δημοσθένη Σύμπουρα, 
με πρόταση του Υφυπουργού Οικονομικών, αποφασί¬ 
ζουμε: 

Αρθρο μόνο 

Διορίζουμε: α) Αντιπρόεδρο του Διοικητικού Συμβου¬ 
λίου της Εταιρείας «ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ {ΤΕΥΧΟΣ ΔΕΥΤΕΡΟ) 


ΕΙΔΩΝ Α.Ε.» το μέχρι τούδε μέλος Γεώργιο Παττακδ του 
Νικολάου, Γενικό Δ/ντή της ΑΒΝ Απγιγο ΒβηΚ Ελλάδας. 

β) Το Δημήτριο Δούκα του Νικολάου, Δ/ντή αερομετα¬ 
φορών Υ.Π.Α. ως μέλος, σε αντικατάσταση του παραιτη- 
θέντος Δημοσθένη Σΰμπουρα, Πολιτικού Μηχανικού, για 
το υπόλοιπο και μέχρι λήξεως της θητείας του χρονικό διά¬ 
στημα, ήτοι μέχρι 7.12.1994. 

Κατά τα λοιπά ισχύει το από 20.11.1992 Π.Δ. «Διορι¬ 
σμός του Διοικητικού Συμβουλίου της Εταιρείας «ΚΑΤΑ¬ 
ΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε.». 

Στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 12 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΠΕΤΡΟΣ Γ. ΔΟΥΚΑΣ 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 36/οικ. 168 (2) 

Καθορισμός της μηνιαίας εισφοράς Κλάδου Ασθένειας 

του Ταμείου Ασφαλίσεως Εμπόρων για τους μέχρι 

31.12.1992 ασφαλισμένους. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ & ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 3 του άρθρου 55 του Ν. 2084/ 
1992 (Α - 165). 

2. Τις διατάξεις των άρθρων 23 (παρ. 1 εδάφ. στ'), 24 
(παρ. 1 και 2 εδάφ. γ) και 27 (παρ. 1 εδάφ. δ) του Ν. 1558/ 
1985 «Κυβέρνηση κάι Κυβερνητικά Όργανα» (Α' 137) και 
του άρθρου 27 του Ν. 2081/1992 (Α’ 154). 

3. Τις διατάξεις του Π. Δ/τος 374/1992 «Διορισμός 
Υπουργών και Υφυπουργών» (Α’ 197). 

4. Τη γνώμη του Δ.Σ. του Τ.Α.Ε. που διατυπώθηκε κατά 
την συνεδρίαση της 12.1.93. 

5. Τη γνώμη του Συμβουλίου Κοινωνικής Ασφάλειας 
που διατυπώθηκε στην αρ. 21η/3.2.1993 συνεδρίασή 
του, της ΚΖ περιόδου. 

6. Την απόφαση του Πρωθυπουργού και Υπουργού 
Εθνικής Οικονομίας Υ. 1935/3.12.92 Αριθ. Φ. 126 τεύχ. 
Β/9.12.92, περί εκχωρήσεως αρμοδιοτήτων. 

7. Την απόφαση του Πρωθυπουργού και Υπουργού Οι¬ 
κονομικών, αριθ. Υ. 1847/1078399/1182/0001/92 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 525/Β’), αποφασί¬ 
ζουμε: 

1. Καθορίζουμε από 1.1.1995 τη μηνιαία εισφορά που 
θα καταβάλλεται από τους μέχρι 31.12.1992 ασφαλισμέ¬ 
νους στο Ταμείο Ασφαλίσεως Εμπόρων (Τ.Α.Ε.) για τον 
κλάδο Ασθένειας στο ποσό που προκύπτει με βάση το 
κατά το έτος 1991 μέσο μηνιαίο κατά κεφαλήν Ακαθάρι¬ 
στο Εγχώριο προϊόν (104.682 δρχ.) επί το ποσοστό εισφο¬ 
ράς 6,45% ανερχομένη στο ποσόν των 6.752 δρχ. μη- 
νιαίως (104.682 δρχ. χ 6,45% = 6.752 δρχ.). 

Το ανωτέρω ποσόν αναπροσαρμόζεται ετησίως με το 
εκάστοτε ποσοστό αυξήσεως των συντάξεων των δημο¬ 
σίων υπαλλήλων. 


Η παραπάνω μηνιαία εισφορά όπως θα έχει διαμορφω¬ 
θεί κάθε φορά, θα καταβάλλεται για το έτος 1993 μειω¬ 
μένη κατά το 1 /2 και κατά το έτος 1994 μειωμένη κατά το 
1 /4 (6.752 χ 50% = 3.376 δρχ. για το έτος 1993,6.752 χ 
0,75 - 5.064 δρχ. για το έτος 1994 και 6.752 χ 100% = 
6.752 δρχ. για το έτος 1995). 

2. Από τις διατάξεις της απόφασης αυτής δεν προκαλεί- 
ται επιβάρυνση στον Κρατικό Προϋπολογισμό ή στο Τ.Α.Ε. 

Η ισχύς της απόφασης αυτής αρχίζει από 1.1.1993. 

Η απόφαση.αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 1993 

ΟΙ ΥΠΟΥΡΓΟΙ 

ΥΦΥΠ. ΕΘΝ. ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΟΝ 

Κ. ΔΟΥΣΗΣ Π. ΔΟΥΚΑΣ 

ΥΓΕΙΑΣ, ΠΡΟΝΟΙΑΣ * ΚΟΙΝ. ΑΣΦΑΛΙΣΕΩΝ 

ΔΗΜΗΤΡΙΟΣ ΣΙΟΥΦΑΣ 

-φ- 

Αριθ. 224/οικ. 196 (3) 

Καθορισμός της μηνιαίας εισφοράς Κλάδου Ασθένειας 

του Ταμείου Προνοίας Δικηγόρων θεο/νίκης για τους 

μέχρι 31.12.1992 ασφαλισμένους. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ & ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 3 του άρθρου 55 του Ν. 2084/ 
1992 (Α’165). 

2. Τις διατάξεις των άρθρων 23 (παρ. 1 εδάφ. 6), 24 
(παρ. 1 και 2 εδάφ. γ) και 27 (παρ. 1 εδάφ. δ) του Ν. 1558/ 
1985 «Κυβέρνηση και Κυβερνητικά Όργανα» (Α' 137) και 
του άρθρου 27 του Ν. 2081/1992 (Α' 154). 

3. Τις διατάξεις του Π. Δ/τος 374/1992 «Διορισμός 
Υπουργών και Υφυπουργών» (Α’ 197). 

4. Τη γνώμη του Δ.Σ. του Τ.Π.Δ.Θ. που διατυπώθηκε 
κατά την 41/21.12.1992 συνεδρίασή του. 

5. Τη γνώμη του Συμβουλίου Κοινωνικής Ασφάλειας 
που διατυπώθηκε στην αρ. 21η/3.2.1993 συνεδρίασή 
του, της ΚΖ περιόδου. 

6. Την απόφαση τού Πρωθυπουργού και Υπουργού 
Εθνικής Οικονομίας Υ. 1935/3.12.92 Αριθ. Φ. 126 τεύχ. 
Β/9.12.92, περί εκχωρήσεως αρμοδιοτήτων. 

7. Την απόφαση του Πρωθυπουργού και Υπουργού Οι¬ 
κονομικών, αριθ. Υ. 1847/1078399/1182/0001/92 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 525/Β ), αποφασί¬ 
ζουμε: 

1. Καθορίζουμε από 1.1.1993 τη μηνιαία εισφορά που 
θα καταβάλλεται από τους μέχρι 31.12.1992 ασφαλισμέ¬ 
νους στο Ταμείο Προνοίας Δικηγόρων Θεσσαλονίκης 
(Τ.Π.Δ.Θ.) για τον κλάδο Ασθένειας στο ποσό που προκύ¬ 
πτει με βάση το κατά το έτος 1991 μέσο μηνιαίο κατά κε¬ 
φαλήν Ακαθάριστο Εγχώριο προϊόν (104.682 δρχ.) επί το 
ποσοστό εισφοράς 6,45% και ανέρχεται στο ποσόν των 
6.752 δρχ. μηνιαίως (104.682 δρχ. χ 6,45% = 6.752 δρχ.). 

Το ανωτέρω ποσόν αναπροσαρμόζεται ετησίως αναλό- 
γως προς το εκάστοτε ποσοστό αυξήσεως των συντάξεων 
των δημοσίων υπαλλήλων. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Για τους μέχρι 31.12.1992 ασφαλισμένους στο Ταμείο 
δικηγόρους, που αμείβονται με πάγια αντιμισθία, η ει¬ 
σφορά ασφαλισμένου καθορίζεται σε 2,15% και του εργο¬ 
δότη σε 4,30% επί του ποσού της πάγιας αντιμισθίας που 
δεν μπορεί να είναι κατώτερο του μέσου μηνιαίου κατά κε¬ 
φαλήν ΑΕΠ (104.682) αναπροσαρμοζόμενο από 1.1.93 
με το εκάστοτε ποσοστό αυξήσεων των συντάξεων των 
δημοσίων υπαλλήλων. 

2. Από τις διατάξεις της απόφασης αυτής δεν προκαλεί- 
ται επιβάρυνση στον Κρατικό Προϋπολογισμό ή στο 
Τ.Π.Δ.Θ. 

Η απόφαση αυτή ισχύει από 1.1.1993. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 1993 

ΟΙ ΥΠΟΥΡΓΟΙ 

ΥΦΥΠ. ΕΘΝ. ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΟΝ 

Κ. ΔΟΥΣΗΣ Π. ΔΟΥΚΑΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΔΗΜΗΤΡΙΟΣ ΣΙΟΥΦΑΣ 

-φ- 

Αριθ. 223/οικ. 192 (4) 

Καθορισμός της μηνιαίας εισφοράς Κλάδου Ασθένειας 

του Ταμείου Προνοίας Δικηγόρων Πειραιώς για τους 

μέχρι 31.12.1992 ασφαλισμένους. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ & ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 3 του άρθρου 55 του Ν. 2084/ 
1992 <Α· 165). 

2. Τις διατάξεις των άρθρων 23 (παρ. 1 εδάφ. στ'), 24 
(παρ. 1 και 2 εδάφ. γ) και 27 (παρ. 1 εδάφ. δ) του Ν. 1558/ 
1985 «Κυβέρνηση και Κυβερνητικά Όργανα» (Α’ 137) και 
του άρθρου 27 του Ν. 2081/1992 (Α’ 154). 

3. Τις διατάξεις του Π. Δ/τος 374/1992 «Διορισμός 
Υπουργών και Υφυπουργών» (Α' 197). 

4. Τη γνώμη του Δ.Σ. του Τ.Π.Δ.Π. που διατυπώθηκε 
κατά την συνεδρίαση της 25/4.12.1992. 

5. Τη γνώμη του Συμβουλίου Κοινωνικής Ασφάλειας 
που διατυπώθηκε στην αρ. 21 η/3.2.1993 συνεδρίασή 
του, της ΚΖ περιόδου. 

6. Την απόφαση του Πρωθυπουργού και Υπουργού 
Εθνικής Οικονομίας Υ. 1935/3.12.92 Αριθ. Φ. 126 τεύχ. 
Β/9.12.92, περί εκχωρήσεως αρμοδιοτήτων. 

7. Την απόφαση του Πρωθυπουργού και Υπουργού Οι¬ 
κονομικών, αριθ. Υ. 1847/1078399/1182/0001/92 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 525/Β ), αποφασί¬ 
ζουμε: 

1. Καθορίζουμε από 1.1.1995 τη μηνιαία εισφορά που 
θα καταβάλλεται από τους μέχρι 31.12.1992 ασφαλισμέ¬ 
νους στο Ταμείο Προνοίας Δικηγόρων Πειραιώς (Τ.Π.Δ.Π.) 
για τον κλάδο Ασθένειας στο ποσό που προκύπτει με βάση 
το κατά το έτος 1991 μέσο μηνιαίο κατά κεφαλήν Ακαθά¬ 
ριστο Εγχώριο προϊόν (104.682 δρχ.) επί το ποσοστό ει¬ 
σφοράς 6,45% και ανέρχεται στο ποσόν των 6.752 δρχ. 
μηνιαίως (104.682 δρχ. χ 6,45% = 6.752 δρχ.). 


Το ανωτέρω ποσόν αναπροσαρμόζεται ετησίως αναλό- 
γως προς το εκάστοτε ποσοστό αυξήσεως των συντάξεων 
των δημοσίων υπαλλήλων. 

Η παραπάνω μηνιαία εισφορά όπως θα έχει διαμορφω¬ 
θεί κάθε φορά, θα καταβάλλεται για το έτος 1993 και 
1994 μειωμένη κατά το 1 /2 (6.752 χ 50%=3.376 δρχ. για 
το έτος 1993 και 1994 και 6.752 χ 100% = 6.752 δρ. για 
το έτος 1995). 

Για τους μέχρι 31.12.1992 ασφαλισμένους στο Ταμείο 
Δικηγόρους, που αμείβονται με πάγια αντιμισθία, η ει¬ 
σφορά ασφαλισμένου καθορίζεται σε 2,15% και του εργο¬ 
δότη σε 4,30% επί του ποσού της πάγιας αντιμισθίας που 
δεν μπορεί να είναι κατώτερο του μέσου μηνιαίου κατά κε¬ 
φαλήν ΑΕΠ (104.682 δρχ.) αναπροσαρμοζόμενο από 
1.1.93 με το εκάστοτε ποσοστό αυξήσεως των συντάξεων 
των δημοσίων υπαλλήλων. 

2. Από τις διατάξεις της απόφασης αυτής δεν προκαλεί- 
ται επιβάρυνση στον Κρατικό Προϋπολογισμό ή στο 
Τ.Π.Δ.Π. 

Η ισχύς της απόφασης αυτής αρχίζει από 1.1.1993. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 1993 

ΟΙ ΥΠΟΥΡΓΟΙ 

ΥΦΥΠ. ΕΘΝ. ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΟΝ 

Κ. ΔΟΥΣΗΣ Π. ΔΟΥΚΑΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΔΗΜΗΤΡΙΟΣ ΣΙΟΥΦΑΣ 
-♦-' 

Αριθ. Φ. 56/780 (5) 

Αύξηση των συντάξεων των συνταξιούχων του Ταμείου 

Συντάξεων Εφημεριδοπωλών: κάι Υπαλλήλων Πρακτο¬ 
ρείων Θεσσαλονίκης. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 (ΦΕΚ 
165Α’). 

2. Τις διατάξεις των άρθρων 23 και 27 του Ν. 1558/ 
1985 (ΦΕΚ 137Α'), του άρθρου 5 του Π.Δ. 437/1985 
(ΦΕΚ 157Α') και του Π.Δ. 213/1992 (ΦΕΚ 192Α ). 

3. Την 1881 /26.1.1993 Απόφαση της Επιτροπής Τιμών 
και Εισοδημάτων. 

4. Τη γνώμη του Διοικητικού Συμβουλίου του Ταμείου 
Συντάξεων Εφημεριδοπωλών και Υπαλλήλων Πρακτο¬ 
ρείων Θεσσαλονίκης που διατυπώθηκε κατά την 4η/ 
26.2.1993 συνεδρίασή του. 

5. Την από 7.4.1993 οικονομική έκθεση της Δ/νσης 
Αναλογιστικών Μελετών της Γ.Γ.Κ.Α., αποφασίζουμε: 

1. Οι συντάξεις των συνταξιούχων του Ταμείου Συντά¬ 
ξεων Εφημεριδοπωλών και Υπαλλήλων Πρακτορείων 
Θεσσαλονίκης, που δεν ακολουθούν τα κατώτατα όρια 
συντάξεων του ΙΚΑ, αυξάνονται από 1.1.1993 κατά ποσο¬ 
στό 11%. 

Η αύξηση αυτή θα χορηγηθεί σε όσους ήταν συνταξιού¬ 
χοι την 31.12.1992 καθώς και σε εκείνους που η έναρξη 
συνταξιοδότησής τους εμπίπτει στο μέχρι την 31.12.1992 
χρονικό διάστημα. Ο υπολογισμός της αύξησης αυτής θα 

γίνει στα ποσά των συντάξεων όπως αυτά είχαν διαμορ¬ 
φωθεί την 31.12.1992. 

Για τμήμα σύνταξης μεγαλύτερο των 200.000 δρχ. δεν 
χορηγείται αύξηση. 

2. Από τις διατάξεις αυτής της απόφασης, δεν προκα- 
λείται δαπάνη σε βάρος του κρατικού προϋπολογισμού, 
αλλά σε βάρος του προϋπολογισμού του Ταμείου Συντά¬ 
ξεων Εφημεριδοπωλών και Υπαλλήλων Πρακτορείων 
Θεσσαλονίκης, ύψους 6.703.116 δρχ. περίπου για το τρέ- 
χον οικονομικό έτος. 

Η ανωτέρω δαπάνη θα καλυφθεί από την πίστωση που 
έχει εγγραφεί στον Κ.Α.Ε. 0600 του προϋπολογισμού του 
Κλάδου Συντάξεων του Ταμείου, η οποία ανέρχεται στο 
ποσό των 121.500.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 1993 

Ο ΥΠΟΥΡΓΟΣ 

Δ. ΣΙΟΥΦΑΣ 
-+- . 

Αριθ. Φ. 48/272 (6). 

Τροποποίηση καταστατικών διατάξεων του ΤΑΠ-ΙΛΤ. (άρ¬ 
θρα 42 και 43). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 5 του άρθρου 40 του Νόμου 
1902/90. 

2. Τις διατάξεις του Π. Δ/τος 213/1992 (102 Α'). 

3. Τις διατάξεις των άρθρων 23 παρ. 1 στοιχ. στ, 24 παρ. 

1 και παρ. 2 στοιχ. γ', 26 παρ. 1 και 27 παρ. 1 στοιχ. δ' του 
Ν. 1558/85. 

4. Τις διατάξεις του άρθρου 29 Α του Ν. 1558/85 (137 
Α'), που.προστέθηκε με το άρθρο 27 του Ν. 2081/1992 
(154Α). 

5. Την απόφαση του Διοικητικού Συμβουλίου του ΤΑΠ- 
ΙΛΤ, που λήφθηκε στη 17/28.5.92 συνεδρίασή του. 

6. Τη γνώμη του Συμβουλίου Κοινωνικής Ασφάλειας 
που διατυπώθηκε κατά την 20η/20.1.1993 συνεδρίασή 
του της ΚΖ' περιόδου, αποφασίζουμε: 

1. Στο τέλος του άρθρου 42 προστίθεται παράγρ. 5 ως 
εξής: 

«5. Για τη θεμελίωση δικαιώματος σύνταξης των οδηγών 
αυτοκινήτων της Τράπεζας απαιτείται και η κατάθεση 
στην Υπηρεσία της επαγγελματικής άδειας ικανότητας 
οδηγού αυτοκινήτου. 

Σε περίπτωση αφαίρεσης της άδειας απαιτείται η υπο¬ 
βολή αντιγράφου της σχετικής απόφασης της αρμόδιας 
αρχής και σε περίπτωση απώλειας, βεβαίωση της αρμό¬ 
διας αρχής ότι δηλώθηκε η απώλεια και δεν υποβλήθηκε 
αίτηση για έκδοση νέας άδειας». 

2. Στο τέλος του άρθρου 43 προστίθεται παρ. 5 ως 
εξής: 

«5. Οι διατάξεις της παρ. 5 του άρθρου 42 του παρόντος 
εφαρμόζονται αναλόγως και για τη θεμελίωση δικαιώμα¬ 
τος σύνταξη λόγω αναπηρίας». 

3. Από τις διατάξεις αυτής της απόφασης δεν προκαλεί- 
τάι δαπάνη σε βάρος του νομικού προσώπου ΤΑΠ-ΙΛΤ. 


Η απόφαση αυτή να δημοσιευθεί^την Εφημερίδα της 
Κυβερνήσεως. 

Αθήνα, 9 Απριλίου 1993 

Ο ΥΠΟΥΡΓΟΣ 

Δ. ΣΙΟΥΦΑΣ 

-φ- 

Αριθ. 3006/5/7-θ - (7) 

Χαρακτηρισμός των ηλεκτρονικών παιγνίων «ΜΙΝΙ ΒΑΒ» 
καί «ϋΑΟΚ ΡΟΤ 200 ΜΙΝΙ ΟΑΜΕ». 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 1 του Β.Δ. 29/71 «περί κω- 
δικοποιήσεως σε ενιαίο κείμενο των ισχυουσών διατάξεων 
περί τυχηρών και μη παιγνίων». 

2. Την υπ’ αριθ. 2 από 23.2.1993 Γνωμοδότηση του 
Γνωμοδοτικού Συμβουλίου Παιγνίων και 

3. Την υπ’ αριθ. 7004/3/14 από 10.12.92 Απόφαση του 
Πρωθυπουργού και του Υπουργού Δημοσίας Τάξεως 
«Ανάθεση αρμοδιοτήτων στον Υφυπουργό Δημοσίας Τά¬ 
ξεως Κωνσταντίνο Σαψάλη», αποφασίζουμε: 

Κατατάσσουμε τα ηλεκτρονικά παίγνια «ΜΙΝΙ ΒΑΒ» και 
«ϋΑΚ ΡΟΤ 200 ΜΙΝΙ ΟΑΜΕ» στην κατηγορία των τυχερών 
παιγνίων, γιατί το αποτέλεσμα από τη διενέργεια των παι- 
γνίων αυτών εξαρτάται αποκλειστικά και μόνο από την 
τύχη και όχι από την τεχνική δεινότητα του παίκτη. 

Η παρούσα ισχύει από τη δημοσίευσή της στην Εφημε¬ 
ρίδα της Κυβερνήσεως. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Απριλίου 1993 

Ο ΥΦΥΠΟΥΡΓΟΣ 

ΚΩΝ/ΝΟΣ Γ. ΣΑΨΑΛΗΣ 
-♦- 

Αριθ. 3985 (8) 

Σύσταση ιδίου Νομικού Προσώπου στο Δήμο Λεωνιδίου Ν. 

Αρκαδίας με την επωνυμία «Σχολική Επιτροπή Νηπια¬ 
γωγείων του Δήμου Λεωνιδίου». 

Ο ΝΟΜΑΡΧΗΣ ΑΡΚΑΔΙΑΣ 

' Εχοντας υπόψη: 

1. Τις διατάξεις: α) Της παραγρ. 8 - 15 του άρθρου 5 
του Ν. 1894/1990, «Για την Ακαδημία Αθηνών και άλλες 
εκπαιδευτικές διατάξεις» (Α' 110) και β) του άρθρου 187 
του Δημοτικού και Κοινοτικού Κώδικα (Π.Δ. 323/1989) (Α' 
146). 

2. Την αριθ. 27/1993 απόφαση του Δημοτικού Συμβου¬ 
λίου Λεωνιδίου του Νομού Αρκαδίας για σύσταση Σχολι¬ 
κής Επιτροπής, αποφασίζουμε: 

1. Συνιστούμε στο Δήμο Λεωνιδίου του Νομού Αρκαδίας 
ίδιο νομικό πρόσωπο με την επωνυμία «Σχολική Επιτροπή 
Νηπιαγωγείων του Δήμου Λεωνιδίου». 

Η συνιστώμενη με την απόφαση αυτή Σχολική Επιτροπή 
διοικείται από 7μελές Διοικητικό Συμβούλιο, αποτελού- 
μενο από: 

α) Τον εκάστοτε Δήμαρχο Λεωνιδίου, ως Πρόεδρο της 
Σχολικής Επιτροπής. 

β) Τους εκάστοτε Διευθυντές των δύο Νηπιαγωγείων 
του Δήμου Λεωνιδίου. 

γ) Δύο δημοτικούς συμβούλους που ορίζονται με από¬ 
φαση του Δημοτικού Συμβουλίου. 

δ) Έναν εκπρόσωπο του Συλλόγου Γονέων και Κηδεμό¬ 
νων που ορίζεται από το σύλλογο. 

ε) Ένα δημότη που ορίζεται με απόφαση Δημοτικού 
Συμβουλίου. 

2. Η θητεία του πρώτου Διοικητικού Συμβουλίου της συ- 
νιστωμένης με την απόφαση αυτής Σχολικής Επιτροπής 
λήγει με τη λήξη της δημοτικής και κοινοτικής περιόδου 
1991 - 1994. 

Η θητεία των μελών του Διοικητικού Συμβουλίου ακο¬ 
λουθεί τη δημοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον Αντιπρόεδρο και το Γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλώσι¬ 
μων υλικών κ.λ.π. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμού τους. 

δ)Ή εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας εκπαίδευσης για τον εφο¬ 
διασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχομένη εκμε¬ 
τάλλευση των σχολικών κυλικείων και 

στ) Η λήψη κάθε άλλου μέτρου που κρίνεται αναγκαία 
για τη στήριξη της διοικητικής λειτουργίας των σχολικών 
μονάδων. 

5. Πόροι της Σχολικής Επιτροπής είναι: 

α) Η ετήσια επιχορήγηση του Δήμου Λεωνιδίου ποσού 
δρχ. 500.000. 

. β) Κάθε είδους εισφορές, δωρεές, κληρονομιές και 
κληροδοσίες. 

6. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόε¬ 
δρο. 

7. Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. Προ- 
καλείται δαπάνη σε βάρος του προϋπολογισμού του Δή¬ 
μου Λεωνιδίου στον Κ.Α. 2.212.3 ποσού 500.000 δρχ. 
ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 31 Μαρτίου 1993 

Με εντολή Νομάρχη 
Ο Τμηματάρχης 
Σ. ΚΑΠΟΓΙΑΝΝΗΣ 


Αριθ. 4144 > (9) 

Σύσταση Νομικού Προσώπου στο Δήμο Τρίπολης Ν. Αρ¬ 
καδίας με την επωνυμία «Αθλητικός Οργανισμός Δή¬ 
μου Τρίπολης». 

Ο ΝΟΜΑΡΧΗΣ ΑΡΚΑΔΙΑΣ 
' Εχοντας υπόψη: 

1. Τις διατάξεις του άρθρου 187 του Π.Δ. 323/1989 
Δ.Κ.Κ. 

2. Την αριθ. 33/11.3.1993 απόφαση του Δημοτικού 
Συμβουλίου Τρίπολης του Νομού Αρκαδίας για σύσταση 
Νομικού Προσώπου με την επωνυμία «Αθλητικός Οργανι¬ 
σμός Δήμου Τρίπολης», αποφασίζουμε: 

1. Συνιστούμε στο Δήμο Τρίπολης του Νομού Αρκαδίας 
Νομικό Πρόσωπο με την επωνυμία «Αθλητικός Οργανι¬ 
σμός Δήμου Τρίπολης». 

2. Σκοπός του Νομικού Προσώπου είναι: 

α) Η λειτουργία και διαχείριση όλων των αθλητικών χώ¬ 
ρων που ανήκουν στο Δήμο Τρίπολης. 

β) Η δημιουργία νέων χώρων αθλητικής υποδομής 
(όπως αθλητικών κέντρων, γυμναστηρίων, χώρων αθλο¬ 
παιδιών κ.λ.π.) ώστε να καλύπτονται οι αυξημένες ανά¬ 
γκες για άθληση των δημοτών, ιδιαίτερα των νέων. 

γ) Η ανάπτυξη προγραμμάτων μαζικού αθλητισμού, για 
να καλυφθούν οι ανάγκες κατά ηλικία, ενδιαφέροντα 
κ.λ.π. 

δ) Η ανάπτυξη εξειδικευμένων αθλητικών προγραμμά¬ 
των. 

2) Η ενίσχυση (οικονομική και ηθική) των Σωματείων και 
υπ’ αυτών οργανωμένων εκδηλώσεων. 

Γνώμονας για την επίτευξη των σκοπών του Νομικού 
Προσώπου θα είναι η κάλυψη κατά το δυνατόν περισσό¬ 
τερο των αναγκών άθλησης των κατοίκων της Τρίπολης 
και ιδιαίτερα της νεολαίας και η εξασφάλιση των προϋπο¬ 
θέσεων για την καλλιέργεια των σωματικών και πνευματι¬ 
κών ικανοτήτων τους, καθώς και φιλάθλου συναγωνιστι- 
κού πνεύματος μακριά από φανατισμούς, ανταγωνισμούς 
και κερδοσκοπικούς στόχους. 

3. Το συνιστώμενο Νομικό Πρόσωπο θα διοικείται από 
7/μελές Διοικητικό Συμβούλιο που αποτελείται από: 

α) Από το Δήμαρχο ή τον Αντιδήμαρχο ή ένα Δημοτικό 
Σύμβουλο που ορίζεται με απόφαση Δημάρχου. 

β) Τρεις (3) Δημοτικούς Συμβούλους που ορίζονται με 
απόφαση του Δημοτικού Συμβουλίου. 

γ) Δύο (2) Δημότες που ορίζονται από το Δημοτικό Συμ¬ 
βούλιο ανάμεσα από πρόσωπα που ασχολούνται με τον 
αθλητισμό. 

δ) Έναν (1) αιρετό εκπρόσωπο των εργαζομένων στο 
Νομικό Πρόσωπο, και σε περίπτωση μη υπάρξεως αιρετού 
εκπροσώπου, από ένα Δημότη που ορίζεται με απόφαση 
του Δημοτικού Συμβουλίου. 

Το Διοικητικό Συμβούλιο θα εκλέγει από τα μέλη του τον 
Αντιπρόεδρο και το Γραμματέα του. 

4. Η θητεία του Διοικητικού Συμβουλίου του Νομικού 
Προσώπου θα ακολουθεί τη θητεία του Δημοτικού Συμ¬ 
βουλίου. 

5. Πόροι του Νομικού Προσώπου θα είναι: 

α) Η ετήσια επιχορήγηση του φήμου ποσού δρχ. 
1 . 000 . 000 . 

β) Κάθε είδους εισφορές, δωρεές, κληρονομιές και 
κληροδοσίες. 

γ) Εισπράξεις από το αντίτιμο των πραγμάτων ή υπηρε¬ 
σιών που θα παρέχει. 

δ) Πρόσοδοι από την περιουσία του. 

ε) Κάθε άλλη πρόσοδος. 

6. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρό του και όταν αυτός 
απουσιάζει ή κωλύεται από τον Αντιπρόεδρο. 

7. Η απόφαση αυτή δεν προκαλεί δαπάνη σε βάρος του 
κρατικού προϋπολογισμού. Προκαλείται ετήσια δαπάνη 
σε βάρος του προϋπολογισμού του Δήμου Τρίπολης στον 
Κ.Α. 2.212.3 ποσού δρχ. 1.000.000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 2 Απριλίου 1993 

Με εντολή Νομάρχη 
Ο Διευθυντής κ.α.α. 

Γ. ΚΑΠΟΓΙΑΝΝΗ 

- «- 

Αριθ. 7264 (10) 

Σύσταση ιδίου Νομικού Προσώπου στο Δήμο Κρωπίας Νο¬ 
μού Αττικής με το όνομα «Σχολική Επιτροπή 5ου Σ.Ε.Κ. 

(Σχολικό Εργαστηριακό Κέντρο) Αν. Αττικής». 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1) Τις διατάξεις του άρθρου 187 του 323/89 Π. Δ/τος. 

2) Τις διατάξεις του άρθρου 5 του Ν. 1894/90. 

3) Την αρ. 47/93 απόφαση του Δημοτικού Συμβουλίου 
Κρωπίας του Νομού Αττικής, αποφασίζουμε: 

1. Συνιστούμε ίδιο Νομικό Πρόσωπο με το όνομα «Σχο¬ 
λική Επιτροπή 5ου Σ.Ε.Κ. Ανατολικής Αττικής» στο Δήμο 
Κρωπίας του Νομού Αττικής. 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται, για τις λει¬ 
τουργικές δαπάνες καθαριότητας, θέρμανσης, φωτισμού, 
ύδρευσης, τηλεφώνου αποχέτευσης, αναλωσίμων υλικών 
κ.λπ. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών επίπλων, εξοπλι¬ 
σμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους και γενικό¬ 
τερα η λήψη όλων των μέτρων που κρίνονται αναγκαία για 
τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από δμελές Διοικητικό 
Συμβούλιο, αποτελούμενο από: 

α) Τον εκάστοτε Δήμαρχο, ως Πρόεδρο, ή ένα Δημοτικό 
Σύμβουλο που ορίζει το Δημοτικό Συμβούλιο με απόφασή 
του. 

. β) Τον εκάστοτε Διευθυντή του 5ου Σ.Ε.Κ. Ανατ. Αττι¬ 
κής. 

γ) Έναν (1) εκπρόσωπο της μαθητικής Κοινότητας του 
ανωτέρω σχολείου. 

δ) Δύο (2) δημότες. 

4. Η θητεία του πρώτου Διοικητικού Συμβουλίου του νο¬ 
μικού προσώπου λήγει με τη λήξη της παρούσης δημοτι¬ 
κής περιόδου. 


Η θητεία των μελών του Διοικητικού Συμβουλίου ακο¬ 
λουθεί τη δημοτική ή κοινοτική περίοδο. 

5. Πόροι του Νομικού Προσώπου είναι: 

α. Η ετήσια επιχορήγηση του Δήμου ή της Κοινότη¬ 
τας. 

β. Η ετήσια επιχορήγηση του Κράτους, 
γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε. Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

7. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του Δήμου 
Κρωπίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Παρασκευή, 5 Απριλίου 1993 
Ο Νομάρχης 

ΕΥΑΓΓ. ΧΑΡΑΛΑΜΠΙΔΗΣ 
-♦- 

Αριθ. ΕΣ/8554 (11) 

Σύσταση ιδίου Νομικού Προσώπου με το όνομα «Κλειστό 
Γυμναστήριο Δήμου Κουφαλίων» Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρου 187 του Δημοτικού και Κοι¬ 
νοτικού Κώδικα (Π.Δ. 323/89). 

2. Τις διατάξεις του Π.Δ. 331 /1983 (ΦΕΚ119/8.9.83 τ. 
Α') περί μεταβιβάσεως αρμοδιοτήτων του Υπουργού Εσω¬ 
τερικών στους Νομάρχες. 

3. Την αριθ. 11 /1993 απόφαση του Δημοτικού Συμβου¬ 
λίου Κουφαλίων, αποφασίζουμε: 

1. Συστήνουμε ίδιο Νομικό Πρόσωπο με το όνομα 
«ΚΛΕΙΣΤΟ ΓΥΜΝΑΣΤΗΡΙΟ ΔΗΜΟΥ ΚΟΥΦΑΛΙΩΝ» στο 
Δήμο Κουφαλίων του Νομού Θεσσαλονίκης. . 

2. Σκοπός του Νομικού αυτού Προσώπου είναι η κάθε 
είδους αθλητική δραστηριότητα στην περιοχή, η οικονο¬ 
μική και ηθική στήριξη καθώς και ο σωστός προγραμματι¬ 
σμός και υπεύθυνη οργάνωση αυτών. 

3. Πόροι αυτού είναι: 

α) Η ετήσια επιχορήγηση του Δήμου που θα ανέρχεται 
σε 1.000.000 δρχ. 

β) Κάθε τυχόν παροχή ή άλλη νόμιμη πρόσοδος, 
γ) Κάθε είδους εισφορές, προσφορές, δωρεές, κληρο¬ 
νομιές και κληροδοσίες, 
δ) Πρόσοδοι από τη δική του περιουσία, 
ε) Εισπράξεις από τυχόν εκδηλώσεις - επιδείξεις των 
μαθητών. 

4. Το Νομικό Πρόσωπο διοικείται από πενταμελές Διοι¬ 
κητικό Συμβούλιο που αποτελείται από τους παρακάτω: 

α) Από τον εκάστοτε Δήμαρχο Κουφαλίων, ως Πρόεδρο, 
β-γ) Δύο (2) δημοτικούς συμβούλους, 
δ) Έναν εκπρόσωπο του ΣΤ' Γεωργικού Πιστωτικού 
Συν/σμού. 

ε) Έναν (1) κάτοικο-δημότη του Δήμου Κουφαλίων που 
να έχει γνώσεις και εμπειρία στο αντικείμενο. 

Το Διοικητικό Συμβούλιο ορίζει από ία μέλη του, τον 
Αντιπρόεδρο του Νομικού Προσώπου. 

Η θητεία των μελών του Διοικητικού Συμβουλίου θα 
ακολουθεί τη θητεία της Δημοτικής Αρχής. 

Το Νομικό Πρόσωπο εκπροσωπείται ενώπιον των δικα¬ 
στηρίων και κάθε Αρχής από τον Πρόεδρό του και τούτου 
κωλυομένου από τον Αντιπρόεδρο. 

5. Κάλυψη δαπάνης: 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Κουφα- 
λίων ύψους 1.000.000 δρχ. για το τρέχον οικονομικό έτος 
καθώς και για όλα τα επόμενα. Για την ανωτέρω δαπάνη 
έχει εγγράφει πίστωση στον προϋπολογισμό του Δήμου 
ύψους 1.000.000 δρχ. με τα στοιχεία Κ.Α. 75/131.Ια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 30 Μαρτίου 1993 

Ο Νομάρχης κ.α.α. 

Ο Διευθυντής 
ΑΝ. ΑΝΑΣΤΑΣΟΠΟΥΛΟΣ 

-♦- 

Αριθ. ΕΣ. 10969 (12) 

Σύσταση ιδίου Νομικού Προσώπου στην Κοινότητα Καλο- 
χωρίου του Νομού θεσ/νίκης με το όνομα «ΠΝΕΥΜΑ¬ 
ΤΙΚΟ ΚΕΝΤΡΟ ΚΑΛΟΧΩΡΙΟΥ Ο ΕΧΕΔΩΡΟΣ». 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρου 187 του Δημοτικού και Κοι¬ 
νοτικού Κώδικα (Π.Δ. 323/89). 

2. Την 68/1993 απόφαση του Κοινοτικού Συμβουλίού 
ΚαλοχωρΙου. 

3. Την αναγκαιότητα σύστασης του ανωτέρω Νομικού 
Προσώπου, όπως αυτή προκύπτει από την 68/1993 από¬ 
φαση του Κοινοτικού Συμβουλίου, αποφασίζουμε: 

1. Συστήνουμε ίδιο Νομικό Πρόσωπο με το όνομα 
«ΠΝΕΥΜΑΤΙΚΟ ΚΕΝΤΡΟ ΚΑΛΟΧΩΡΙΟΥ Ο ΕΧΕΔΩΡΟΣ» 
στην Κοινότητα Καλοχωρίου Νομού θεσ/νίκης. 

2. Σκοπός του Νομικού αυτού προσώπου είναι η δη¬ 
μιουργία και ανάπτυξη πνευματικής και καλλιτεχνικής κί¬ 
νησης για την ψυχαγωγία και εξύψωση του μορφωτικού, 
πνευματικού, ηθικού και καλλιτεχνικού επιπέδου των δη¬ 
μοτών. 

Γ ια την επιτυχία του σκοπού δημιουργούνται τα επιμέ- 
ρους Τμήματα: 

α) Βιβλιοθήκης, Αναγνωστηρίου, διαλέξεων, εκθέσεων 
βιβλίων, έργων λαϊκής τέχνης κ.λ.π., 
β) Μουσικής, χορωδίας, συναυλιών, 
γ) Εθνικών λαϊκών χορών, 
δ) Ενόργανης γυμναστικής και 
ε) θεάτρου, κινηματογράφου, πινακοθήκης και λαογρα- 
φικού μουσείου. 


3. Το Νομικό Πρόσωπο διοικείται από εννεαμελές Διοι¬ 
κητικό Συμβούλιο που αποτελείται από τους: 

α) Εκάστοτε Πρόεδρο ή Αντιπρόεδρο που ορίζεται από 
τον Πρόεδρο, ως Πρόεδρος, 
β) Τρεις (3) κοινοτικούς συμβούλους και 
γ) Πέντε (5) δημότες που διακρίνονται για τη δραστηριό¬ 
τητα και στην προσφορά τους στο κοινωνικό σύνολο. 

Τα ανωτέρω μέλη, εκτός του Προέδρου, ορίζονται από 
το Κοινοτικό Συμβούλιο. 

Το Διοικητικό Συμβούλιο εκλέγει από τα μέλη του τον 
Αντιπρόεδρο, το Γραμματέα και τον Έφορο. 

Η θητεία των μελών του Διοικητικού Συμβουλίου ακο¬ 
λουθεί την κοινοτική περίοδο. 

4. Πόροι του Νομικού Προσώπου είνα: 

α) Ετήσια επιχορήγηση της Κοινότητας, η οποία ανέρχε¬ 
ται στο ποσό των 2.000.000 δρχ. 
β) Κάθε φύσεως εισφορές, δωρεές και κληροδοσίες, 
γ) Πρόσοδοι από την Ιδια περιουσία του. 
δ) Τυχόν κρατικές επιχορηγήσεις και 
ε) Από εισπράξεις αντιτίμου υπηρεσιών του. 

5. Το Νομικό Πρόσωπο στεγάζεται προσωρινά σε ενοι¬ 
κιαζόμενο χώρο και μελλοντικά σε ειδικό διαρρυθμισμένο 
χώρο του Κοινοτικού Καταστήματος. 

6. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο και όταν αυτός απου¬ 
σιάζει ή κωλύεται από τον Αντιπρόεδρο. 

7. Η δαπάνη ύψους 2.000.000 δρχ., η οποία προκαλεί- 
ται με τις διατάξεις της παρούσας σε βάρος του προϋπο¬ 
λογισμού της Κοινότητας ΚαλοχωρΙου, θα καλυφθεί για 
μεν το τρέχον έτος με τροποποίηση του εν χρήσει προϋ¬ 
πολογισμού της με ισόποση μείωση άλλης πίστωσης για δε 
τα επόμενα έτη με εγγραφή νέας πίστωσης κατά την κα¬ 
τάρτιση του προϋπολογισμού κάθε έτους, σύμφωνα με 
όσα ορίζονται στην 68/1993-απόφαση του Κοινοτικού 
Συμβουλίου. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Θεσσαλονίκη, 30 Μαρτίου 1993 
Ο Νομάρχης κ.α.α. 

Ο Διευθυντής 
ΑΝ. ΑΝΑΣΤΑΣΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στο ΦΕΚ184/23.3.93 (τ. Β') στο οποίο δημοσιεύθηκε η 
ΙΒ/2124/93 απόφαση «Καθορισμός ύψους επιχορήγησης 
Ο.Ε.Δ.Β. έτους 1993», γίνεται η εξής διόρθωση: 

Προστίθεται η φράση «19-710 δρχ. 900.000.000» στο 
τέλος της παρ. 12 του διατακτικού της απόφασης αυτής, 
που από παραδρομή παραλείφθηκε. 

(Από το ΥΠΕΠΘ) 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕΙ.ΕΧ 

22.3211 ΥΡΕΤ ΟΗ 

λειτουργούν καθημερινά από 8.00' έως 13.00' 

ΡΑΧ 

5234312 

- 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ'όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης : Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πόνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 

, ■ ____ 

Μπορείτε να γίνετε συνδρομητής για όποιο τεύχος θέλετε. Θα ρας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α' Δρχ. 

15.000 

Δρχ. 

750 

β) 

» 

» 

» 

Β 

» 

. 30.000 

» 

1.500 

γ/ 

υ) 

» 

» 

» 

Γ 

» 

10.000 

» 

500 

δ) 

» 

» 

» 

Δ’ 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ, 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.δι Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ί) 

» 

» 

» 

Α.Ε. 8. Ε.Π.Ε. 

» 

200.000 

» 

10.000 

ια) 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ, 








